Buitelandse beleggers se vrae oor SAPres. Jacob Zuma en die stigter van die WEF, prof. Klaus Schwab in Davos Switserland (Januarie 2015) Foto: Elmond Jiyane, departement van kommunikasie Is Suid-Afrika steeds ŉ veilige beleggingsbestemming? Dít is die vraag wat internasionale beleggers hulself sal afvra na afloop van die Wêreld- Ekonomiese Forum (WEF) wat vandag in Davos, Switserland, afsluit. Tydens die konferensie het pres. Jacob Zuma en min. Rob Davies vlerk gesleep by internasionale beleggers ten einde buitelandse beleggings in Suid Afrika aan te moedig. Volgens Cornelius Jansen van Rensburg, uitvoerende hoof van AfriSake, sal hierdie pogings tevergeefs wees indien die regering nie baie dringend aandag gee aan beleggingsbeperkinge wat deur regeringsbeleid daargestel is nie. Voornemende beleggers sal onder andere hulself die volgende vrae afvra ten einde die beleggingsrisiko van Suid Afrika te bepaal: Volgens Jansen van Rensburg is die harde werklikheid dat daar nie op een van hierdie vrae ŉ positiewe antwoord is nie. “Suid-Afrika is vandag ŉ minder veilige beleggingsbestemming as ŉ dekade gelede,” het hy gesê. Hy gee enkele voorbeelde: Suid-Afrika se deelname aan die Davos-konferensie is belangrik vir die land se politieke en ekonomiese ontwikkeling. Terselfdertyd behoort die regering ŉ veel groter poging aan te wend om plaaslike sakelui aan te moedig om langtermynbeleggings in Suid-Afrika te maak. Hiervoor is drastiese beleidsverandering nodig.